b'\n_START_ARTICLE_\nDet franske ekspedisjonskorps i Det fjerne \xc3\xb8sten\n_START_PARAGRAPH_\nDet franske ekspedisjonskorps i Det fjerne \xc3\xb8sten (fransk: Corps exp\xc3\xa9ditionnaire fran\xc3\xa7ais en Extr\xc3\xaame-Orient \xe2\x80\x93 CEFEO) var den franske h\xc3\xa6rens styrker som ble benyttet i Det fjerne \xc3\xb8sten fra avslutningen av andre verdenskrig og gjennom den f\xc3\xb8rste indokinesiske krig.\n_START_SECTION_\nHistorie\n_START_PARAGRAPH_\nAvdelingen ble sendt til Fransk Indokina under Stillehavskrigen for \xc3\xa5 beskytte det franske Vichy-regimets kontroll over sin tidligere koloni mot japanerne. Styrken ble imidlertid sl\xc3\xa5tt tilbake av japanerne under deres andre kampanje i kolonien._NEWLINE_Motstanden mot det franske kolonistyret blomstret opp i hele Fransk Indokina etter krigen, og i 1949 ble Laos, Kambodsja og Vietnam deltakende stater i Den franske union. CEFEO var da den franske milit\xc3\xa6re styrke som skulle sikre omr\xc3\xa5det. Dette f\xc3\xb8rte i Vietnam til en geriljakrig mot Viet Minh som endte med det franske nederlaget ved Dien Bien Phu._NEWLINE_Etter at styrkene ble trukket ut av Indokina etter nederlaget, ble avdelingen oppl\xc3\xb8st.\n_START_SECTION_\nSammensetning\n_START_PARAGRAPH_\nCEFEO besto av utskrevne og vervede mannskaper fra Den franske unions oversj\xc3\xb8iske omr\xc3\xa5der, s\xc3\xa6rlig i Maghreb og Madagaskar, men ogs\xc3\xa5 det \xc3\xb8vrige Afrika og S\xc3\xb8r\xc3\xb8st-Asia. I tillegg besto den av flere avdelinger fra Fremmedlegionen, som besto av en st\xc3\xb8rre overvekt av europeere (franskmenn, spaniere, polakker, tyskere)._NEWLINE_Hele ledelsen, samt fallskjermenhetene besto imidlertid utelukkende av franskmenn._NEWLINE_St\xc3\xb8rrelsen varierte fra rundt 80\xc2\xa0000, med en lokal styrke p\xc3\xa5 35\xc2\xa0000 indokinesere i 1946, til 235\xc2\xa0000 og en lokal styrke p\xc3\xa5 260\xc2\xa0000 i 1954. Rundt 30\xc2\xa0000 var fra Afrika.'